רות לורנס-נאימרק

רות אלקה לורנס-נאימרק (נולדה ב-2 באוגוסט 1971) היא פרופסור למתמטיקה במכון איינשטיין למתמטיקה באוניברסיטה העברית בירושלים וחוקרת בתחומי תורת הקשרים והטופולוגיה האלגברית. לורנס הציעה במאמרה משנת 1990, "Homological representations of the Hecke algebra", בנוסף לתגליות נוספות, מספר הצגות ליניאריות של חבורת הצמות. בראשית שנות האלפיים הוכיחו דן קרמר וסטיבן ביגלו שהצגות אלו הן נאמנות, ובכך הראו, לראשונה, שחבורת הצמות היא חבורה ליניארית. רות לורנס נולדה בברייטון, אנגליה. הוריה, הארי לורנס וסילביה גרייבורן, עבדו כיועצי מחשבים. כשהייתה בת שלוש נולדה אחותה הצעירה, רבקה. כבר מגיל צעיר נחשבה לילדת פלא ובגיל חמש התפטר אביה מעבודתו כדי שיוכל ללמדה בביתם. בגיל תשע עברה בהצלחה מבחנים במתמטיקה של מערכת החינוך הבריטית המיועדים לבני 16, שנה וחצי לאחר מכן הצטיינה במבחנים המיועדים לבני 18, והיא נחשבת לצעירה ביותר שהצליחה בכך אי פעם. ב-1981, כשהייתה בת עשר בלבד, עברה את בחינות הכניסה לפקולטה למתמטיקה באוניברסיטת אוקספורד, ראשונה מבין 530 מועמדים. היא החלה ללמוד במוסד כשהייתה בת 12. בעת לימודיה באוקספורד הוסיף אביה להיות מעורב בחינוכה וליווה אותה לכל ההרצאות והתרגולים. היא השלימה את התואר בהצטיינות תוך שנתיים בלבד, במקום השלוש המקובלות, כשהיא זוכה בפרס כספי בסך מאה לירות שטרלינג, ובכך הייתה לצעירה ביותר לקבל תואר בוגר אוניברסיטה ממוסד אקדמי זה. מיד לאחר שקיבלה תואר ראשון פנתה ללימודי תואר שני בפיזיקה אותם סיימה בשנת 1986, ואת תואר הדוקטור סיימה ב-1989, כשהייתה בת 18 בלבד. כותרת התזה שלה הייתה "הצגות הומולוגיות של חבורת הצמות", בהנחייתו של מייקל עטיה. בגיל 19 התמנתה למשרה האקדמית הראשונה שלה, עמית-זוטר באוניברסיטת הרווארד. לאחר מכן עברה לאוניברסיטת מישיגן, שם מונתה לפרופסור-חבר עם קביעות ב-1997, ולאחר שנתיים נוספות עברה לירושלים ומונתה לפרופסור-חבר באוניברסיטה העברית. בשנת 2012 נבחרה לאגודה האמריקאית למתמטיקה. ב-1998 נישאה למתמטיקאי הישראלי ארי נאימרק וחזרה בתשובה. לזוג ארבעה ילדים. בשנת 1990 פרסמה לורנס מאמר בשם "Homological representations of the Hecke algebra" שעסק בין השאר בחקר חבורת הצמות; לורנס גילתה והציגה במחקרה מספר הצגות ליניאריות של חבורת הצמות, שהתבססו על הצגות בוראו. בשנת 2000 דן קרמר וסטיבן ביגלו חקרו הצגות ספציפיות מתוך המחקר ועל כן הוכיחו כי הצגות אלה הן נאמנות. ההצגות שמוכיחות כי חבורת הצמות היא ליניארית קיבלו את השם הצגות לורנס-קרמר, שביחד עם ההצגות במחקר של לורנס מרכיבות קבוצת הצגות בשם "הצגות לורנס". בזכות העובדה שחבורת הצמות היא ליניארית, התאפשר השימוש בחבורת הצמות להצפנה. המאמר פורסם במגזין Communications in Mathematical Physics. Lawrence, R.J.,An explicit symmetric DGLA model of a triangle, joint with Itay Griniasty (2018) Lawrence, R.J.,A formula for topology/deformations and its significance,joint with Dennis Sullivan Fundamenta Mathematica 225 (2014) 229-242. חשבון אינפיניטסימלי מתקדם 2: תקצירי שיעורים, 2005 Mathematics for Physicists (1) - Extended material”, ספר דיגיטלי, 2009 מתמטיקה שימושית 2: תקצירי הרצאות, בהוצאת מחברת, 2010 מתמטיקה שימושית 2, בהוצאת המחברת, 2013 מתמטיקה שימושית 1, בהוצאת המחברת, 2014 “The Tait Conjectures”-פרק E3 בספר ‘The Changing Shape of Geometry’ בהוצאת אוניברסיטת קיימברידג', 1 בינואר 2003 אפילוג הספר Elliptic curves, מאת דייל הוסמולר, בהוצאת שפרינגר, 23 בינואר 2013 מדיה וקבצים בנושא רות לורנס-נאימרק בוויקישיתוף רות לורנס-נאימרק, באתר פרויקט הגנאלוגיה במתמטיקה רות לורנס-נאימרק, באתר dblp אתר הבית באוניברסיטה העברית, כולל רשימת מאמרים שפורסמו כתבה ב-BBC מ-1985 אוריה שביט, לא בא בחשבון, באתר הארץ, 20 ביוני 2001 רץ ברשת – איך ילדת הפלא של אנגליה הפכה לחרדית ירושלמית?, באתר חדשות 13, 29 ביולי 2016 ילדת הפלא הבריטית הפכה לירושלמית חרדית, באתר ynet, 30 ביולי 2016 Life in the shadow of a child genius, באתר the free ilbrary, ב-24 בינואר 1998 Representations of braid groups, באתר Cornell University Library, ב-15 באפריל 2003 The Lawrence-Krammer representation, באתר Cornell University Library, ב-4 באפריל 2002 R. J. Lawrence, Homological representations of the Hecke algebra, Communications in Mathematical Physics 135, 1990, עמ' 141–191